Ο **Κιμ Τιλί** (γαλλικά: *Kim Tillie,* 15 Ιουλίου 1988 -) είναι Γάλλος επαγγελματίας διεθνής καλαθοσφαιριστής. Με ύψος 2,10 μέτρα αγωνίζεται πάουερ φόργουορντ και σέντερ στην Σολέ Μπασκέτ.

Κολεγιακή σταδιοδρομία
----------------------

Ο Τιλί έπαιζε για τέσσερις σεζόν στο κολεγιακό πρωτάθλημα των ΗΠΑ, στο πανεπιστήμιο της Γιούτα, με τους Utah Utes. Το 2010, συμμετείχε στα draft, αλλά δεν επελέγη.

Επαγγελματική σταδιοδρομία
--------------------------

### Πρώτα βήματα και Μπασκόνια

Το 2010, αφού δεν επελέγη από καμία ομάδα στα draft του NBΑ, επέστρεψε στη Γαλλία όπου αγωνίστηκε στην ΑΣΒΕΛ Λυών-Βιλερμπάν. Το 2011, δέχτηκε επέκταση συμβολαίου. Στη γαλλική ομάδα παρέμεινε έως και το 2012, όπου και μετακινήθηκε στην ισπανική Κλαμπ Μπάσκετ Μούρθια. Εκεί παρέμεινε έως το 2014.

Τον Ιούλιο του 2014, πήρε μεταγραφή στη Μπασκόνια, όπου εκεί αγωνίστηκε και στην Ευρωλίγκα. Μάλιστα τη σεζόν 2015-16, έφτασε με την ομάδα του έως και το Final Four, στο οποίο αποκλείστηκαν στη φάση των ημιτελικών από τη Φενερμπαχτσέ. Στην ισπανική ομάδα παρέμεινε έως και το καλοκαίρι του 2017. 

### Ολυμπιακός Πειραιώς

Στις 2 Ιουλίου του 2017, ανακοινώθηκε η έναρξη συνεργασίας του καλαθοσφαιριστή με τον Ολυμπιακό Πειραιώς, με το συμβόλαιο του να έχει διετή ισχύ. Τελικά παρέμεινε στους ερυθρόλευκους για ένα χρόνο.

### Γκραν Κανάρια

Τον Ιούλιο του 2018, συμφώνησε με την ισπανική Γκραν Κανάρια.

### Μονακό και Μπούντουτσνοστ

Στις 8 Ιουλίου 2019, ο Τίλι επέστρεψε στην πατρίδα του καθώς συνέχισε την καριέρα του στη Μονακό. Ολοκλήρωσε την σεζόν στην Μπούντουτσνοστ.

### Γκόλντεν Κινγκς

Τον Ιούλιο του 2020, συμφώνησε με τους Ryukyu Golden Kings, ομάδα της Ιαπωνίας. Σε 45 αγώνες στο πρωτάθλημα της ασιατικής χώρας είχε κατά μέσο όρο 6,1 πόντους, 4,4 ριμπάουντ και 1,5 ασίστ.

### Κολοσσός Ρόδου

Στις 2 Αυγούστου 2021, ανακοινώθηκε από τον Κολοσσό Ρόδου για την σεζόν 2021-22. Είχε κατά μέσο όρο 8.5 πόντους και 5.6 ριμπάουντ με τον Κολοσσό, συμβάλλοντας τα μέγιστα στην κατάληψη της τρίτης θέσης της κανονικής περιόδου του Πρωταθλήματος Ελλάδας.

### Σολέ Μπασκέτ

Στις 25 Ιουλίου 2022, υπέγραψε συμβόλαιο με την Σολέ Μπασκέτ.

Εθνική Γαλλίας
--------------

### Μικρά τμήματα Εθνικής Γαλλίας

Συμμετέχει από το 2006, στα τμήματα της Εθνικής Γαλλίας, ξεκινώντας στο Ευρωπαϊκό Πρωτάθλημα Νέων. Αργότερα, και συγκεκριμένα, το 2007, συμμετείχε στο Παγκόσμιο Πρωτάθλημα U19, ενώ το 2008, συμμετείχε στο Ευρωπαϊκό Πρωτάθλημα U20. Το 2006, μάλιστα είχε κατακτήσει το χρυσό μετάλλιο, ενώ το 2007 το χάλκινο.

### Εθνική Γαλλίας

Το 2014, συμμετείχε στο πρώτο μεγάλο τουρνουά με την Εθνική Γαλλίας, στο Παγκόσμιο Πρωτάθλημα της Ισπανίας, στο οποίο κατέκτησε το χάλκινο μετάλλιο με την τρίτη θέση της διοργάνωσης. Κατόπιν, το 2016, πήρε την πρώτη θέση στο Προολυμπιακό Τουρνουά των Ολυμπιακών Αγώνων του 2016, στις Φιλιππίνες. Έτσι, συμμετείχε και στους Ολυμπιακούς Αγώνες, τερματίζοντας στην 5η θέση του τουρνουά.

Προσωπική ζωή
-------------

Ο πατέρας του, Λορέν Τιλί, υπήρξε διεθνής βολεϊμπολίστας, ο οποίο τώρα είναι προπονητής της Εθνικής Γαλλίας. Την καριέρα του πατέρα του, ακολούθησε και ο αδελφός του Κέβιν, ενώ ο έτερος αδελφός του Κιλιάν, είναι κι αυτός καλαθοσφαιριστής.

Παραπομπές
----------

1. ↑  «Kim Tillie-Utah Utes Bio». *utahutes.com*. Αρχειοθετήθηκε από το πρωτότυπο στις 4 March 2016.. Ανακτήθηκε στις 11 August 2014.
2. ↑  «ASVEL inks former Utes Kim Tillie». *Sportando.com*. 25 May 2010. Αρχειοθετήθηκε από το πρωτότυπο στις 2016-03-04.. Ανακτήθηκε στις 11 August 2014.
3. ↑  «Asvel confirms Kim Tillie». *Euroleague.net*. 4 July 2011.. Ανακτήθηκε στις 11 August 2014.
4. ↑  «UCAM Murcia tabs forward Kim Tillie». *Sportando.com*. 18 July 2012.. Ανακτήθηκε στις 11 August 2014.
5. ↑  «Laboral Kutxa, Kim Tillie agree». *Euroleague.net*. 18 July 2014.. Ανακτήθηκε στις 11 August 2014.
6. ↑  «Ανακοίνωσε τον Κιμ Τιλί ο Ολυμπιακός». Zougla.gr. 2 Ιουλίου 2017. Ανακτήθηκε στις 3 Ιουλίου 2017.
7. ↑  «Τέλος ο Τιλί από τον Ολυμπιακό (pic)». *www.sdna.gr*. Ανακτήθηκε στις 16 Ιουλίου 2019.
8. ↑  Ιουλ. 2018 21:35, Επιμέλεια: Χρήστος Μιχαηλίδης Δημοσίευση: 25. «Στην Γκραν Κανάρια ο Τιλί». *www.sport24.gr* (στα Αγγλικά). Ανακτήθηκε στις 16 Ιουλίου 2019.
9. ↑  «Συνεχίζει στη Μονακό ο Τιλί! (pic)». *www.gazzetta.gr*. Ανακτήθηκε στις 16 Ιουλίου 2019.
10. ↑  «Ανακοίνωσε Τιλί η Μπουντούτσνοστ!». *sport-fm.gr*. Ανακτήθηκε στις 6 Ιουλίου 2020.
11. ↑  «Κιμ Τιλί: Συνεχίζει στην Ιαπωνία (photo)». *Eurohoops*. 6 Ιουλίου 2020. Ανακτήθηκε στις 6 Ιουλίου 2020.
12. ↑  «Κολοσσός: Ανακοίνωσε τον Κιμ Τιλί!». *Eurohoops*. 2 Αυγούστου 2021. Ανακτήθηκε στις 2 Αυγούστου 2021.
13. ↑  «Κιμ Τιλί: Υπέγραψε στη Σολέ». *Eurohoops*. 25 Ιουλίου 2022. Ανακτήθηκε στις 24 Σεπτεμβρίου 2022.
14. 1 2  «Kim Tillie». Basketball.realgm.com. Ανακτήθηκε στις 3 Ιουλίου 2017.
15. ↑  umdf. «Killian Tillie : nouvelle pépite du basket français». *SportsSpirit*. Αρχειοθετήθηκε από το πρωτότυπο στις 6 Φεβρουαρίου 2016. Ανακτήθηκε στις 6 Φεβρουαρίου 2016.

Εξωτερικοί σύνδεσμοι
--------------------

* Kim Tillie at acb.com (Ισπανικά)
* Kim Tillie at eurobasket.com
* Kim Tillie at euroleague.net
* Kim Tillie Αρχειοθετήθηκε 2016-10-09 στο Wayback Machine. at fiba.com
* Κιμ Τιλί, επίσημος λογαριασμός στο Twitter.

  

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
 |

 |